《次韵和冲卿中秋不见月》
宋代·沈遘

木叶飘飘客正悲，浮云更起蔽朱曦。分无好月临清夜，且共芳樽乐盛时。

密户那忧风荡烛，重帘宁怯露侵肌。金壶漏尽玉山倒，天外晴阴谁复知。

作者简介：（1028—1067）杭州钱塘人，字文通。仁宗皇祐元年进士。历江宁府通判、知制诰、知杭州。明于吏治，令行禁止。召知开封府，迁龙图阁直学士，拜翰林学士、判流内铨。母亡既葬，庐墓下，服丧未竟而卒。有《西溪集》。